12. ΑΠΟΦΑΣΙΣ ΥΠΟΥΡΓΟΥ ΑΠΑΣΧΟΛΗΣΕΩΣ Αριθ. 9886/1509 της 28 Μαΐου/20 Ιουν.  1974 (ΦΕΚ Β΄ 620) Περί καθορισμού αποδοχών των πρακτικών ασκουμένων σπουδαστών (μαθητευομένων) εις τα εργοστάσια και συνεργεία της Ελληνικής Αεροπορίας των φοιτώντων εις ιδιωτικάς επαγγελματικάς Σχολάς. Έχοντες υπ’ όψει: α)Τας διατάξεις : 1)Του άρθρ. 11 του Ν.Δ. 3789/57, περί τροποποιήσεως και συμπληρώσεως ενίων διατάξεων της εργατικής νομοθεσίας. 2)Του άρθρ. 22 του Ν.Δ. 3971/59, περί τεχνικής και επαγγελματικής εκπαιδεύσεως, οργανώσεως Μέσης Εκπαιδεύσεως και Διοικήσεως της Παιδείας. β)Σχετικήν Γνωμοδότησιν του κατά το άρθρ. 6 του Ν.Δ. 1198/72 Τμήματος Αμοιβών και όρων εργασίας, εργαζομένων εις τον Δημόσιον Τομέα του Ανωτάτου Συμβουλίου Εργασίας, ληφθείσαν κατά την συνεδρίασιν αυτού της 4.5.1974, ην και αποδεχόμεθα, αποφασίζομεν: 1.Καθορίζομεν, κατά παρέκκλισιν των κειμένων διατάξεων, τας αποδοχάς των πρακτικώς ασκουμένων σπουδαστών (μαθητευομένων) εις τα εργοστάσια και συνεργεία της Ελληνικής Αεροπορίας, των φοιτώντων εις ανεγνωρισμένας ιδιωτικάς επαγγελματικάς Σχολάς, εις ποσοστόν επί του εκάστοτε ισχύοντος ημερομισθίου του ανειδικεύτου εργάτου (ημερομίσθιον ασφαλείας) αναλόγως του έτους απασχολήσεως εις τα εν λόγω συνεργεία κ.λπ., ως ακολούθως: α)1ον έτος απασχολήσεως           ποσοστόν 28% β)2ον   »              »                                 »       44% γ)3ον   »              »                                 »       55% δ)4ον   »              »                                 »       60% 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 